Asmi la d-neqqar yuki-d yeslef i wudem-is, yuɣal-it-id leɛqel, tebdu-t sakin nndama : a tin yexdem i yiman-is !.. A baba, ara d-yafen cci-s yakk iṛuḥ !... Amek ara s-iniɣ Iḥbiben-nni n tidet, ulamma yečča-ten wul-nsen, lameɛna ṭaxxren-as, ur asheddṛen ara. Yemma-s, xas tḥemmel-it, teggumma a temneɛ liḥala iɣer ttidrrant lefɛayel n mmi-s : di ṣṣbeḥ ar tameddit nettat d alummu : taswiɛt ad nnaɣen, taswiɛt ad ttrun i sin. Lameɛna xas ttrun, xas nnuɣen, ayen yeḍran yid-sen ur as-ufin ara ddwa. Ɛeddin akkenni qrib ɛecṛa cchuṛ segmi iṛuḥ sselṭan ɣer lḥiǧ. Seɛdi, taggaraya, yeṭaxxer yakk i temdint. Ur ileḥḥu, ur yettɣimi deg-s ; aqeggel-is di ṣṣbeḥ ar 69